સાયનની જૈન સોસાયટી અને આસપાસના વિસ્તારોમાં વષોર્થી એક પણ ફેરિયો બેઠો નથી એ વિસ્તારોમાં સુધરાઈએ ૬૦૦૦ ફેરિયાઓને લાઇસન્સ આપવાનો તખલખી નિર્ણય લઈ લીધો છે. સૌથી મહત્વની વાત તો એ છે કે ભારતીય જનતા પાર્ટીની સ્થાનિક નગરસેવિકાએ જ આ માહિતી સ્થાનિક રહેવાસીઓને આપી હતી, જેને પગલે ૧૧ માર્ચના દિવસથી જ રહેવાસીઓએ ફેરિયાઓની બાબતમાં સુધરાઈએ લીધેલા નિર્ણય સામે સખત વિરોધ નોંધાવ્યો છે. એટલું જ નહીં, સ્થાનિક રહેવાસીઓના બનેલા સાયન વેલ્ફેર ફોરમે આ બાબતે જરૂર પડે તો ઉગ્ર આંદોલન કરવાની તૈયારી પણ શરૂ કરી દીધી છે. સૌથી નવાઈની વાત તો એ છે કે સુધરાઈનો લાઇસન્સ ડિપાર્ટમેન્ટ રહેવાસીઓને કહે છે કે ‘ચલો, તમારા વિસ્તારમાં ફેરિયાઓ નહીં બેસવા દઈએ, પણ તમે જ કહો કે અમે ફેરિયાઓને ક્યાં બેસવાની પરવાનગી આપીએ.’